N á j o m n á z m l u v a

uzatvorená podľa § 663 a nasl. Občianskeho zákonníka v spojení so zákonom SNR   
č. 116/1990 Zb. o nájme a podnájme nebytových priestorov

Názov: Základná škola s materskou školou Budmerice

Sídlom: Budmerice 430, Budmerice 900 86

IČO: 31810543

DIČ:

Opravený konať: Mgr. Ingrid Turčinová – riaditeľka školy

*(ďalej len "prenajímateľ“)*

a

Názov: Základná umelecká škola Budmerice

Sídlom: Budmerice 430, Budmerice 900 86

IČO: 53200241

Opravený konať: Mgr. art. Ondrej Slávik – riaditeľ školy

*(ďalej len "nájomca“)*

Zmluvné strany sa dohodli na uzatvorení nájomnej zmluvy s nasledovným obsahom:

**Článok I**

1. Prenajímateľ je vlastníkom nehnuteľnej veci- stavba Základná škola so súp. číslom 430, ktorá sa nachádza na pozemku s parc. Číslom 555/2, k.ú. Budmerice, zapísané na LV č. 2014 vedené Okresným úradom Pezinok.

2. Účelom nájmu je poskytnúť Základnej umeleckej škole Budmerice priestor na realizáciu výučby v priestoroch Základnej školy s materskou školou Budmerice.

**Článok II**

Prenajímateľ dáva nájomcovi do prenájmu predmet nájmu podľa aktuálnej potreby nájomcu pre vyučovací proces, a to každý pracovný deň po ukončení vyučovania ZŠ.

**Článok III**

Cena za prenájom bola zmluvnými stranami dohodnutá vo výške 200,00 €/mesačne (slovom:   
„dvesto euro a nula centov“). Nájomca sa zaväzuje uhradiť nájomné vo výške podľa prvej vety tohto článku najneskôr v 30. deň každého kalendárneho mesiaca pod VS 53200241 na účet ZŠ s MŠ Budmerice.

**Článok IV**

1. Zmluvné strany sa dohodli na nasledovných podmienkach prenájmu:

a) nájomca je povinný prenajaté priestory vrátiť v stave v akom ich prevzal, s prihliadnutím na bežné opotrebenie,

b) nájomca ručí za inventár, ktorý sa v čase nájmu nachádza v predmete nájmu,

c) nájomca je povinný po skončení dohodnutej doby nájmu prenajaté priestory riadne upratať a prípadné nečistoty, alebo znečistenie odstrániť na vlastné nálady. V prípade, ak sa tak nestane, prenajímateľ je oprávnený urobiť tak na vlastné náklady, a tieto uplatniť u nájomcu,

d) nájomca nie je bez súhlasu prenajímateľa oprávnený dať predmet nájmu do podnájmu

e) nájomca sa zaväzuje, že nevykoná na predmete nájmu stavebné, technické a ani iné úpravy,

f) nájomca prehlasuje, že na činnosť, ktorá je účelom nájmu podľa článku I bod 2. Tejto Zmluvy má oprávnenie, ktoré sa vyžaduje podľa všeobecne záväzných právnych predpisov.

g) nájomca je povinný uhrádzať každý mesiac nájomné prenajímateľovi najneskôr do 30 kalendárnych dní každého ďalšieho začatého mesiaca

**Článok V**

1. Táto zmluva je vypracovaná v 2 rovnopisoch a každá strana obdrží po jednom vyhotovení.

2. Táto zmluva nadobúda platnosť okamihom podpisu oboma zmluvnými stranami a účinnosť dňom, ktorý nasleduje po dni kedy bola táto zmluva publikovaná na webovom sídle prenajímateľa.

3. Doba nájmu je zmluvnými stranami dohodnutá na dobu neurčitú a to v termíne podľa článku II tejto zmluvy.

4. Zmluvné strany prehlasujú, že si zmluvu prečítali, jej obsahu porozumeli a na znak súhlasu pripájajú svoje vlastnoručné podpisy.

V Budmericiach, 1.9.2021

Za prenajímateľa: Za nájomcu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ingrid Turčinová Mgr. art. Ondrej Slávik